stanford-oval/wikipedia huggingface dataset:
קטרין בר בלודג'ט
קורות חיים > לימודים וקריירה מחקרית

בשנת 1917 נפגשה בלודג'ט עם ארווינג לאנגמיור, חתן פרס נובל לכימיה שעבד עם אביה, והוא עודד אותה להרחיב את הידע הפיזיקלי שלה בטרם תנסה למצוא עבודה ב-GE. את התואר הראשון שלה בפיזיקה, במקום שני במחזור, קיבלה בלודג'ט ממכללת ברין מאר באותה שנה. את התואר השני עשתה באוניברסיטת שיקגו, וב-1918 הצטרפה למעבדות המחקר התעשייתי של GE, ועבדה עם ארווינג לאנגמיור. בהמלצתו הצטרפה לאוניברסיטת קיימברידג', ובשנת 1926 הייתה האישה הראשונה לקבל באוניברסיטה זו דוקטורט בפיזיקה.
ב-1933 פיתחה בלודג'ט את ה- color gauge - שיטה למדידת עובי של שכבות דקות, ברזולוציה של מיקרו-אינטש (25 מיקרומטר). ב-1935 הצליחה לשפר את השיטה, ולמדוד שכבה בעובי של מולקולה אחת בודדה. בדצמבר 1938 הצליחה לייצר בלודג'ט זכוכית "בלתי נראית" בעזרת הידע שצברה מהישגיה הקודמים. בזכוכית זו השתמשו באופטיקה, בייצור מצלמות, ואף בבניית חלונות ראווה לחנויות.
בנוסף עבדה בלודג'ט יחד עם לאנגמיור על שיפור חוט הטונגסטן בנורת להט, עזרה לפתח סוג משופר של מסך עשן, ובמהלך מלחמת העולם השנייה עבדה על שיטה להסרת קרח מכנפי מטוסים. היא עם המציאה מסכת גז שהצילה חיים רבים במלחמת העולם השנייה.
עבודתה של בלודג'ט תרמה משמעותית בתחומים רבים, והיא תוארה על ידי לאנגמיור כ"נסיינית מוכשרת", ו-"שילוב נדיר בין יכולות תאורטיות ומעשיות".
ב-1963 עזבה את GE ופרשה לגמלאות.
עבודתה המחקרית

בשנת 1917 התחילה בלודג'ט לעבוד במעבדות המחקר של GE יחד עם זוכה פרס נובל ארווינג לאנגמיור, בחקר שכבות דקות בעובי מולקולות ספורות. הוא שכר אותה כאסיסטנטית שלו, האישה הראשונה שמילאה תפקיד זה. במעבדות אלו פיתחה את ה- color gauge, ואת הזכוכית ה"בלתי נראית".
עבודתה המחקרית > color gauge

בשנת 1933 הצליחה קטרין ליצור לוחית מכוסה במספר שכבות חד מולקולאריות (monolayers) של חומצה סטארית בעובי של כמה מאיות המיליונית של מטר כל אחת, על ידי הטבלות חוזרות של הלוחית בתמיסה עד לקבלת העובי הרצוי. ב-1935 פיתחה את הגילוי, ויצרה שיכבה אחת בעובי של מולקולה בודדה. הישגים אלו מרשימים ביותר והיוו אתגר טכנולוגי גדול.
לאחר מכן יצרה שכבות שונות בעוביים שונים מbarium stearate, והקרינה על שכבות אלו אור לבן - חבילת גלים בתחום אורכי גל של 380–750 ננומטר (התחום הנראה). הגלים פגעו בשכבה, אבל רובם עברו התאבכות הורסת. אם עובי השכבה היה מותאם בגודלו לאורך גל מסוים כך שהוא לא יעוות או יהרוס אותו (לפי חוק נייקווסט, על האורך הגל היה להיות גדול פי 2 לפחות מאשר עובי השכבה כדי שדבר זה יקרה), הגל עבר הלאה או חזר חזרה. כשהוא עושה זאת הוא מחזיר צבע מסוים. לכל עובי שכבה מתאים גל באורך גל ספציפי שחוזר או עובר הלאה כאשר מקרינים עליה אור לבן, ועל כן כל עובי שכבה יחזיר צבע ספציפי. בלודג'ט בדקה איזה צבע מוחזר מכל עובי, ובכך קבעה "סרגל" שהגיע לרזולוציות שאפשרו מדידה וזיהוי של צבעים בתחום האור הנראה, ושל שכבות בעובי של עד עשרות ננו מטרים.
עבודתה המחקרית > זכוכית בלתי נראית

בשנת 1938, כשעבדה בלודג'ט במעבדות של GE, המציאה את הזכוכית ה-בלתי מחזירה. היא יצרה ציפוי סבון בעובי 44 מולקולות שהפחית את ההחזרה מהזכוכית ואפשר ל-99% מהאור לעבור. עובי השכבה היה ארבע מיליוניות האינטש, רבע מאורך הגל הממוצע והפך את הזכוכית לבלתי נראית כיוון שההחזרה מפני שכבת הסבון ניטרלה את ההחזרה מפני הזכוכית. על כן, לפי חוק נייקווסט ציפוי זה לא מעוות את הגלים כשהם נכנסים אליו. בנוסף כל גל שנכנס אליו בצורה מסוימת יחזור על ידי המראה ויצא מהציפוי בדיוק בצורה ההפוכה (יעשה דרך של חצי למדא- רבע הלוך ורבע חזור). כשגלים אלו ייצאו מן הציפוי הם יפגשו גלים חדשים שנשלחו לציפוי וזהים להם, אבל הם בהפרש של כחצי למדא מהם. הפרש זה בין גלים גורם להתאבכות הורסת, וכל גל באורך גל מסוים מספקטרום האור הנראה (אור לבן) שנשלח לציפוי יתבטל על ידי הגל בעל אורך הגל הזהה לו ושקדם לו, או ייכנס לציפוי, יפגע במראה, יצא מהציפוי (ובכך יעשה דרך של כחצי למדא), ויבטל את הגל הבא באורך גל זהה לו. בדרך זו אין גל הפוגע במראה וחוזר לעינינו, ובכך המראה היא בלתי נראית.
בהמשך עבדו חוקרים אחרים על כך שהציפוי יהיה עמיד, ולא סבון שאפשר לנגבו.
הכרה ופרסים

בלודג'ט זכתה במגוון פרסים ובהכרת פועלה, בניהם:
מדליית קידמה, אגודת הצילום של אמריקה, 1972
פרס הישגים של האגודה האמריקאית של נשות אוניברסיטה (אנ')
אישה מצטיינת של השנה, המגזין "אישה אמריקאית"
מדליית גרוון של האגודה האמריקנית לכימיה ב-1951
הכינוס הראשון של בוסטון לנשים אמריקאיות בעלות הישגים - מדענית כבוד
תארי דוקטור לשם כבוד: מכללת אלמירה (אנ') ב-1939, המכללה המערבית ב-1942, אוניברסיטת בראון ב-1942, מכללת ראסל סייג' (אנ') ב-1944.
תחום הידע אותו חקרה, ובו כתבה שישה פטנטים, קרוי על שמה ועל שמו של לאנגמיור: שכבת לאנגמיור–בלודג'ט (אנ')
ב-1951 כיבדה אותה עיר הולדתה סקנקטדי בקיום "יום קתרין בלודג'ט" כהוקרה על תרומתה המדעית והאזרחית
עמיתה באגודה האמריקאית לפיזיקה (אנ')
חברה באגודה האופטית של אמריקה
ראו גם

התאבכות משכבות דקות
ציפוי נגד החזרה
הערות שוליים

1 2 3 4 5 6 7 8 9 10 11 12 13 14 15 16 17 18 19 20 21 22  . M.Whelan and Dr. Edwin Reilly Jr, , Katharine Burr Blodgett Pioneer in surface chemistry and engineering, באתר זה מופיע מידע על החיים האישיים של בלודג'ט, הקריירה שלה, פרסים שהיא זכתה בהם, והסבר על העבודה המדעית שלה,
1 2 3 4 5 6 7 8  Katharine B. Blodgett (ארכיון)
↑  נושאי המחקר של בלודג'ט, ופרסים שקיבלה, באתר ACS(הקישור אינו פעיל)
1 2 3 4 5 6 7  Katharine Burr Blodgett, PHYSICS TODAY, ‏MARCH 1980
| --- | --- |
בקרת זהויות :  LCCN: n2018012668  PIC: 274514  VIAF: 7398152080609707230008   WorldCat (עם VIAF): 7398152080609707230008
מאהר אל-מסרי

| --- | --- |

 לידה:  25 בדצמבר 1946 (בן 78)
 שם לידה:  ماهر نشأت طاهر المصري 
 מדינה:  הרשות הפלסטינית
 השכלה:  תואר ראשון ושני באוניברסיטה האמריקנית בביירות
 תפקיד:  שר הכלכלה, המסחר והתעשייה של הרשות הפלסטינית
 תקופת כהונה:  16 במאי 1996 - 30 באפריל 2003 12 בנובמבר 2003 - 24 בפברואר 2005
 מפלגה:  פת"ח 
 
מאהר נשאת טאהר אל-מסרי (בערבית: ماهر المصري; בתעתיק מדויק: מאהר אלמצרי; נולד ב-25 בדצמבר 1946) הוא פוליטיקאי וכלכלן פלסטיני שכיהן כשר הכלכלה, המסחר והתעשייה בחמש ממשלות של הרשות הפלסטינית.
ביוגרפיה

אל-מסרי קיבל תואר ראשון בכלכלה מהאוניברסיטה האמריקאית בביירות ב-1969, ותואר שני בכלכלה מאותה אוניברסיטה ב-1973.
בין השנים 1991 ל-1996 ניהל חברת מפעלי שמן צמחי בשכם.
הוא נבחר למועצה המחוקקת הפלסטינית לאחר הבחירות הכלליות ברשות הפלסטינית ב-1996, וקיבל 23,125 קולות במחוז נפת שכם, כשהוא מייצג את תנועת הפת"ח.
הוא כיהן בתפקיד שר הכלכלה הלאומית, המסחר והתעשייה בממשלות הפלסטיניות השנייה, השלישית, הרביעית, החמישית והשמינית. ב-1997 התפטר זמנית כחלק ממאבק על מבנה הכלכלה הפלסטינית, אל-מסרי נמנה עם תומכי הכלכלה החופשית ברשות. אל-מסרי גם הואשם בשחיתות בפרשה במסגרתה חברות פלסטיניות העבירו מלט לחברות ישראליות שעסקו בבניית גדר ההפרדה.
בשנת 2001 היה מעורב בהובלת חרם פלסטיני על סחורות ישראליות.
אל-מסרי היה חבר לשעבר במועצה של בורסת פלסטין, והראש לשעבר של רשות שוק ההון הפלסטינית (ער'). ב-15 באפריל 2024 הוא מונה לחבר הדירקטוריון של קרן ההשקעות הפלסטינית. כמו כן, הוא יו"ר מועצת המנהלים של הבנק האסלאמי הפלסטיני.
בתפקידו בבורסה הפלסטינית נאלץ להתמודד עם משבר הסאבפריים והשלכותיו. בנוסף, פעל לשכנוע ערביי ישראל להעברת כספם מהבורסה לניירות ערך בתל אביב לבורסה הפלסטינית.
הערות שוליים

1 2 3  - ماهر المصري, web.archive.org, ‏2020-04-10
↑  المجلس التشريعي الفلسطيني, web.archive.org, ‏2020-10-05
↑  תוצאות הבחירות ברשות הפלסטינית ב-1996
1 2  - من هم وزراء الاقتصاد في فلسطين منذ إنشاء السلطة؟, web.archive.org, ‏2020-04-10
↑  21 שרים בקבינט הפלשתיני החדש, באתר הארץ, ‏9.6.2002
↑  קורן, מאת אורה (1997-02-19). "התפטר שר הכלכלה והסחר הפלשתיני, מאהר אל-מסרי". Globes. נבדק ב-2025-03-14.
↑  ואקד, עלי (2004-04-19). "מלט שהועבר לגדר מזעזע את ממשלת אבו עלא". Ynet. נבדק ב-2025-03-14.
↑  שוחט: להפסיק החרם הפלסטיני על סחורות ישראליות, באתר ynet
↑  الرئيس يصدر قرارا بتشكيل مجلس إدارة جديد لصندوق الاستثمار الفلسطيني, web.archive.org, ‏2024-12-11
↑  דני רובינשטיין, הכלכלה הפלסטינית: הצד האחר של המשבר, באתר כלכליסט - www.calcalist.co.il, ‏2008-10-27
↑  דלית הלוי, הבורסה הפלסטינית רוצה את ערביי ישראל, באתר ערוץ 7, ‏29.5.2010
אליפות ארצות הברית הפתוחה 2016

| --- | --- |


האצטדיון על שם ארתור אש
 ענף:  טניס 
 ארגון מפעיל:  התאחדות הטניס של ארצות הברית 
 תקופת התחרות:  29 באוגוסט 2016 – 11 בספטמבר 2016 (14 ימים) 
 מספר תחרות:  136 
 עיר מארחת:  ניו יורק
 אצטדיון:  מרכז הטניס הלאומי בילי ג'ין קינג
 זוכה:  גברים:סטאן ואוורינקה (שווייץ) נשים:אנגליקה קרבר (גרמניה) זוגות גברים:ג'יימי מארי (בריטניה)/ברונו סוארס (ברזיל זוגות נשים:בת'אני מאטק-סנדס (ארצות הברית)/לוציה שפרובה (צ'כיה) זוגות מעורבים:לאורה סיגמונד (גרמניה)/מטה פביץ' (קרואטיה)
 אתר רשמי
 
 → אליפות ארצות הברית הפתוחה 2015 אליפות ארצות הברית הפתוחה 2017 ← 
 
אליפות ארצות הברית הפתוחה 2016 הייתה תחרות טניס שנערכה על מגרשי מרכז הטניס הלאומי בילי ג'ין קינג בפארק פלאשינג מדוז. כל המשחקים נערכו על משטח קשה. התחרויות התחילו ב-29 באוגוסט והסתיימו ב-11 בספטמבר. זו הייתה האליפות ה-136 מאז ייסודה. לקראת תחרות זוה הסתיימה בניית Grandstand החדש עם כ-8,000 מקומות.
הפרסים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| אירוע | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| יחידים | $3,500,000 | $1,750,000 | $875,000 | $450,000 | $235,000 | $140,000 | $77,188 | $43,313 |
| זוגות | $625,000 | $310,000 | $150,000 | $75,000 |  | $40,000 | $24,500 | $15,141 |
| זוגות מעורבים | $150,000 | $70,000 | $30,000 | $15,000 |  |  | $10,000 | $5,000 |
סך הפרסים היה $46,300,000.
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
פייר-איג ארבר וניקולה מאי (צרפת צרפת), מנצחי תחרות 2015, הודחו בחצי הגמר
איוואן דודיג (קרואטיה קרואטיה) ומרסלו מלו (ברזיל ברזיל), הודחו בסיבוב הראשון
בוב ומייק בריאן (ארצות הברית ארצות הברית), מנצחי תחרויות 2005, 2008 ,2010, 2012 ו-2014, הודחו ברבע הגמר
ג'יימי מארי (בריטניה בריטניה) וברונו סוארס (ברזיל ברזיל), ניצחו בתחרות
ז'אן-ז'וליין רוייר (הולנד הולנד) והוריה טקאו (רומניה רומניה), הודחו בסיבוב השלישי
דניאל נסטור ואשק פוספישיל (קנדה קנדה), פרשו בסיבוב הראשון
רייבן קלסן (דרום אפריקה דרום אפריקה) ורג'יב ראם (ארצות הברית ארצות הברית), הודחו בסיבוב השני
פליסיאנו לופס ומארק לופס (ספרד ספרד), הודחו בחצי הגמר
טרט היואי (הפיליפינים הפיליפינים) ומקס מירני (בלארוס בלארוס), הודחו בסיבוב הראשון
הנרי קונטינן (פינלנד פינלנד) וג'ון פירס (אוסטרליה אוסטרליה), הודחו בסיבוב השני
ג'וליין בנטו ואדוארד רוז'ה-ואסלין (צרפת צרפת), הודחו בסיבוב הראשון
לוקש קובוט (פולין פולין) ואלכסנדר פייה (אוסטריה), הודחו ברבע הגמר
חואן סבסטיאן קאבל ורוברט פארה (קולומביה קולומביה), הודחו בסיבוב הראשון
פבלו קואבס (אורוגוואי אורוגוואי) ומרסל גרנוליירס (ספרד ספרד), הודחו בסיבוב הראשון
אולבר מראך (אוסטריה אוסטריה) ופבריס מרטין (צרפת צרפת), הודחו בסיבוב השני
ראדק סטפנק (צ'כיה צ'כיה) וננד זימוניץ' (סרביה סרביה), הודחו בסיבוב הראשון
מנצחי תחרות 2015 פייר-איג ארבר וניקולה מאי (צרפת צרפת) הודחו בחצי הגמר. ג'יימי מארי (בריטניה בריטניה) וברונו סוארס (ברזיל ברזיל) נפגשו במשחק הגמר עם הזוג הלא מדורג פבלו קרניו בוסטה וגילרמו גרסיה-לופס (ספרד ספרד) וניצחו בשתי מערכות. באותה שנה הם ניצחו גם באליפות אוסטרליה הפתוחה.
התחרות > תחרות זוגות נשים

בתחרות השתתפו 64 זוגות. להלן דירוג הזוגות החזקות:
קרולין גרסיה וכריסטינה מלדנוביץ' (צרפת צרפת), הפסידו במשחק הגמר
צ'אן האו יאן וצ'אן יונג-ז'אן (טאיוואן טאיוואן), הודחו בסיבוב השני
טימאה בבוש (הונגריה הונגריה) ויארוסלבה שבדובה (קזחסטן קזחסטן), הודחו בסיבוב השלישי
אנדראה חלבצ'קובה ולוציה הרדצקה (צ'כיה צ'כיה), הודחו בסיבוב השלישי
יקטרינה מקארובה וילנה וסנינה (רוסיה רוסיה), מנצחות תחרות 2014, הודחו בחצי הגמר
מרטינה הינגיס (שווייץ שווייץ) וקוקו ואנדוויי (ארצות הברית ארצות הברית), הודחו בחצי הגמר
סניה מירזה (הודו הודו) וברבורה סטרוסובה (צ'כיה צ'כיה), הודחו ברבע הגמר
יוליה גורגס (גרמניה גרמניה) וקרולינה פלישקובה (צ'כיה צ'כיה), הודחו בסיבוב השלישי
רייצ'ל קופס-ג'ונס ואביגייל ספירס (ארצות הברית ארצות הברית), הודחו בסיבוב הראשון
ואניה קינג (ארצות הברית ארצות הברית) ומוניקה ניקולסקו (רומניה רומניה), הודחו בסיבוב השלישי
סוי איפאן וצ'ז'ן סאי סאי (הרפובליקה העממית של סין הרפובליקה העממית של סין), הודחו בסיבוב השלישי
בת'אני מאטק-סנדס (ארצות הברית ארצות הברית) ולוציה שפרובה (צ'כיה צ'כיה), ניצחו בתחרות
אנדראה קלפץ' וקטרינה סרבוטניק (סלובניה סלובניה), הודחו ברבע הגמר
דריה יורק (קרואטיה קרואטיה) ואנסטסיה רודיונובה (אוסטרליה אוסטרליה), הודחו בסיבוב השני
קיקי ברטנס (הולנד הולנד) ויוהנה לארסון (שוודיה שוודיה), הודחו בסיבוב השני
ברבורה קרייצ'יקובה וקטרינה סיניאקובה (צ'כיה צ'כיה), הודחו ברבע הגמר
מנצחות תחרות 2015 מרטינה הינגיס (שווייץ שווייץ) וסניה מירזה (הודו הודו) השתתפו בתחרות אך עם פרטנריות חדשות. בת'אני מאטק-סנדס (ארצות הברית ארצות הברית) ולוציה שפרובה (צ'כיה צ'כיה) נפגשו במשחק הגמר עם קרולין גרסיה וכריסטינה מלדנוביץ' (צרפת צרפת) וניצחו ב-3 מערכות. באותה שנה הן ניצחו גם באליפות וימבלדון.
התחרות > תחרות זוגות מעורבים

בתחרות השתתפו 32 זוגות. להלן זוגות שזכו בדירוג:
סניה מירזה (הודו הודו) ואיוואן דודיג (קרואטיה קרואטיה), הודחו בסיבוב השני
יארוסלבה שבדובה (קזחסטן קזחסטן) וברונו סוארס (ברזיל ברזיל), הודחו ברבע הגמר
בת'אני מאטק-סנדס (ארצות הברית ארצות הברית) והוריא טקאו (רומניה רומניה), פרשו
רייצ'ל קופס-ג'ונס (ארצות הברית ארצות הברית) וז'אן-ז'וליין רוייר (הולנד הולנד), פרשו בסיבוב הראשון
צ'ז'אן האו צין (הרפובליקה העממית של סין הרפובליקה העממית של סין) ומקס מירני (בלארוס בלארוס), הודחו בסיבוב השני
אנדראה חלבצ'קובה (צ'כיה צ'כיה) ולוקש קובוט (פולין פולין), הודחו בסיבוב השני
קוקו ואנדוויי ורג'ים ראם (ארצות הברית ארצות הברית), הפסידו במשחק הגמר
לוציה הרדצקה (צ'כיה צ'כיה) ומרצין מטקובסקי (פולין פולין), הודחו בסיבוב הראשון
מנצחי תחרות 2015 מרטינה הינגיס (שווייץ שווייץ) ולאנדר פאיס (הודו הודו) לא השתתפו בתחרות. הזוג הלא מדורג לאורה סיגמונד (גרמניה גרמניה) ומטה פביץ' (קרואטיה קרואטיה) נפגשו במשחק הגמר עם קוקו ואנדוויי ורג'ים רם (ארצות הברית ארצות הברית) וניצחו אותם ב-2 מערכות.
ישראל בתחרות

דודי סלע השתתף בתחרות הגברים. הוא הפסיד בסיבוב הראשון לפבלו קואבס מאורוגוואי ב-5 מערכות.
יוני ארליך השתתפה בתחרות זוגות גברים לצד סנטיאגו גונסאלס ממקסיקו. הם ניצחו בסיבוב הראשון בסיבוב השני הם נפגשו עם בוב ומייק בריאן מארצות הברית והפסידו בשתי מערכות.
סטאן ואוורינקה, מנצח התחרות
אנגליקה קרבר, מנצחת התחרות
ישיבת קול יעקב

| --- | --- |

בנין הישיבה
בנין הישיבה
 ישיבה
 השתייכות:  חרדים ספרדים
 תקופת הפעילות:  ה'תשל"ז–הווה
 מייסדים:  הרב יהודה עדס ואחיו הרב דניאל עדס על שם אביהם הרב יעקב חי ציון עדס בעל שו"ת חדוות יעקב
 בעלי תפקידים
 מנהל:  הרב יצחק גרינוולד חתן הרב יהודה עדס, הרב אריה הראל עד לפטירתו, הרב הלל בריסק, הרב יואל עדס בן הרב דני דניאל עדס
 ראש הישיבה גדולה:  הרב יהודה עדס וחתנו הרב משה ברכה
 משגיח:  הרב דב יפה, הרב צבי לוי משגיח משנה
 תלמידים
 :  כ-250
 מיקום
 מיקום:  בית וגן בירושלים רחוב דברי ירוחם 4
 מדינה:  ישראל ישראל
 קואורדינטות:  31°45′44″N 35°11′21″E﻿ / ﻿31.762277777778°N 35.189111111111°E﻿ / 31.762277777778; 35.189111111111
  (למפת ירושלים מוגדלת) ישיבת קול יעקב(למפת ירושלים רגילה) ישיבת קול יעקב(למפת הרי ירושלים רגילה) ישיבת קול יעקב(למפת הרי ירושלים מוגדלת) ישיבת קול יעקב
 
ישיבת קול יעקב היא ישיבה גדולה השוכנת בשכונת בית וגן בירושלים. נכון ל-2018 מונה כ-250 תלמידים.
תולדות הישיבה

הישיבה נוסדה על ידי האחים הרב יהודה והרב דניאל עדס, על שם אביהם, הרב יעקב עדס, מראשי ישיבת פורת יוסף ואב"ד בירושלים. היא החלה את דרכה ככולל אברכים שהוקם בשנת ה'תשכ"ד, לאחר פטירת האב, ושכן בביתו. בהמשך נבנה בניין הישיבה בשכונת בית וגן.
הישיבה הוקמה בתמיכת הרב אלעזר מנחם מן שך. חלק מרבניה הם ספרדים בוגרי ישיבות ליטאיות. משגיח הישיבה היה הרב דב יפה, עד לפטירתו בה'תשע"ח (נובמבר 2017). מאז משמשים בתפקיד הרב חיים שיפמן, הרב צבי לוי והרב חיים בלאק.
בעבר היו מחצית מהתלמידים ספרדים ומחציתם אשכנזים-ליטאים. לקראת שנת הלימודים ה'תשע"ב התקבלו לראשונה תלמידים ספרדים בלבד.
דרך הלימוד בישיבה היא דרך הלימוד המקובלת בעולם הליטאי.
בעבר למדו בישיבה כמאה אברכים, אך עקב מצבה הכלכלי הקשה, הוחלט בסוף שנת ה'תשע"ה על סגירת הכולל.
בישיבה מתקיימות במוצאי שמחת תורה הקפות שניות רבות משתתפים.
תלמידי הרב יהודה עדס הקימו בנתיבות ובביתר ישיבות קטנות בשם זהה, המכוונת על ידו.
צוות הישיבה

ראש הישיבה הוא הרב יהודה עדס.
המשגיח הוא הרב צבי לוי. הר"מים הם הרב יוסף דב וינטר, הרב משה ברכה, הרב יהושע אסטנבולי, והרב עקיבא כהן, חתניו של ראש הישיבה. בעבר לימדו בה עד לפטירתם, הרבנים משה קופשיץ ויצחק דז'ימיטרובסקי. את הישיבה ניהל הרב אריה הראל, חתנו של הבאבא סאלי. כיום מנהל אותה יצחק גרינוולד.
בוגרים מפורסמים

הרב אליהו בקשי דורון (בכולל שעל ידי הישיבה)
הרב שלמה ידידיה זעפראני (בכולל שעל ידי הישיבה)
הרב יעקב עדס (דברי יעקב)
הרב ד"ר רונן לוביץ
הפרשן יעקב ריבלין
הזמר ישי לפידות
הרב אשר חמוי (ראש ישיבת "אבני נזר")
הרב אופיר מלכה
הערות שוליים

↑  יום ליום, סקירת עולם הישיבות הספרדי, גיליון החדשות, כ"ח באב ה'תשע"ח
↑  משה ויסברג, בחדרי חרדים, מפת הישיבות, אלול תשע"א • ה'רשמים' נחשפים לראשונה • פרויקט ענק ובלעדי, באתר בחדרי חרדים, 28 ביולי 2011
| --- | --- |
בקרת זהויות :  NLI: 987007306922705171 
הרב יהודה עדס בשיעור כללי בהיכל הישיבה
פורמולה 1 עונת 2025

| --- | --- |

 סוג תחרות:  מרוץ מכוניות
 תאריך התחלה:  14 במרץ 2025
 תאריך סיום:  7 בדצמבר 2025
 מספר עונה:  76
 מספר מרוצים בעונה:  24
 
 → פורמולה 1 עונת 2024 פורמולה 1 עונת 2026 ← 
 
עונת 2025 היא העונה ה-76 של אליפות הפורמולה 1. בעונה מתוכננים להתקיים 24 מרוצים.
נהגים וקבוצות

| קבוצה | יצרן | שלדה | מנוע | נהגים> מספר | נהגים> נהג | נהגים> מרוצים |
| --- | --- | --- | --- | --- | --- | --- |
| צרפת BWT אלפין | אלפין-רנו | A525 | רנו | 7 | אוסטרליה ג'ק דוהאן | 1 |
| צרפת BWT אלפין | אלפין-רנו | A525 | רנו | 10 | צרפת פייר גאסלי | 1 |
| בריטניה אסטון מרטין אראמקו קוגניזאנט | אסטון מרטין-מרצדס | AMR25 |  | 14 | ספרד פרננדו אלונסו | 1 |
| בריטניה אסטון מרטין אראמקו קוגניזאנט | אסטון מרטין-מרצדס | AMR25 |  | 18 | קנדה לאנס סטרול | 1 |
| איטליה פרארי HP | פרארי | SF-25 | פרארי | 16 | מונקו שארל לקלר | 1 |
| איטליה פרארי HP | פרארי | SF-25 | פרארי | 44 | בריטניה לואיס המילטון | 1 |
| ארצות הברית מאניגרם האס | האס-פרארי | VF-25 | פרארי | 31 | צרפת אסטבן אוקון | 1 |
| ארצות הברית מאניגרם האס | האס-פרארי | VF-25 | פרארי | 87 | בריטניה אוליבר ברמן | 1 |
| שווייץ סטייק קיק סאובר | קיק סאובר-פרארי | C45 | פרארי | 27 | גרמניה ניקו הולקנברג | 1 |
| שווייץ סטייק קיק סאובר | קיק סאובר-פרארי | C45 | פרארי | 5 | ברזיל גבריאל בורטולטו | 1 |
| בריטניה מקלארן | מקלארן-מרצדס | MCL39 | מרצדס | 4 | בריטניה לנדו נוריס | 1 |
| בריטניה מקלארן | מקלארן-מרצדס | MCL39 | מרצדס | 81 | אוסטרליה אוסקר פיאסטרי | 1 |
| גרמניה מרצדס | מרצדס | F1 W16 | מרצדס | 12 | איטליה אנדראה קימי אנטונלי | 1 |
| גרמניה מרצדס | מרצדס | F1 W16 | מרצדס | 63 | בריטניה ג'ורג' ראסל | 1 |
| איטליה ויזה קאשאפ רייסינג בולס | ר.ב.-הונדה | VCARB 02 | הונדה RBPT | 6 | צרפת איזק הדג'אר | 1 |
| איטליה ויזה קאשאפ רייסינג בולס | ר.ב.-הונדה | VCARB 02 | הונדה RBPT | 22 | יפן יוקי צונודה | 1 |
| אוסטריה אורקל רד בול | רד בול-הונדה RBPT | RB21 | הונדה RBPT | 1 | הולנד מקס ורסטאפן | 1 |
| אוסטריה אורקל רד בול | רד בול-הונדה RBPT | RB21 | הונדה RBPT | 30 | ניו זילנד ליאם לוסון. | 1 |
| בריטניה ויליאמס | ויליאמס-מרצדס | FW47 | מרצדס | 23 | תאילנד אלכסנדר אלבון | 1 |
| בריטניה ויליאמס | ויליאמס-מרצדס | FW47 | מרצדס | 55 | ספרד קרלוס סאינס | 1 |
נהגים וקבוצות > שינויים בנהגים

לואיס המילטון עזב את קבוצת מרצדס אחרי 11 עונות וחתם בפרארי במקומו של קרלוס סאינס. סאינס עבר לקבוצת ויליאמס לצידו של אלכס אלבון, שהאריך את חוזהו בקבוצה.
ניקו הולקנברג עזב את קבוצת האס ועבר להתחרות עבור קבוצת קיק סאובר, לצידו של גבריאל בורטולטו. אוליבר ברמן, חבר אקדמיית פרארי לנהגים, חתם בקבוצה. בהמשך הודיעה הקבוצה על פרידה מקווין מגנוסן בסיום העונה ובמקומו הוחתם אסטבן אוקון
סרחיו פרס האריך במהלך העונה הקודמת את חוזהו ברד בול בשתי עונות נוספות, אך שוחרר מהקבוצה לאחר סיום העונה. ליאם לוסון עבר מרייסינג בולס לרד בול, לצידו של ורסטאפן.
יוקי צונודה האריך חוזה בקבוצת הבת לעונה נוספת. איזק הדג'אר, חבר האדמיה לנהגים של רד בול הוחתם במקומו של לוסון.
פייר גאסלי חתם על חוזה רב שנתי וימשיך להתחרות בקבוצת אלפין. ג'ק דוהאן, חבר האקדמיה של אלפין שהתחרה באליפות הפורמולה 2, הוחתם באלפין כמחליפו של אסטבן אוקון
לוח המרוצים

לוח המרוצים לעונה פורסם בחודש אפריל 2024 וכלל 24 מרוצים
| סיבוב | מרוץ | מיקום | תאריך | פול פוזישן | הקפה מהירה | מנצח |
| --- | --- | --- | --- | --- | --- | --- |
| 1 | אוסטרליה גרנד פרי אוסטרליה | אלברט פארק, מלבורן | 16 במרץ | בריטניה לנדו נוריס | בריטניה לנדו נוריס | בריטניה לנדו נוריס |
| 2 | הרפובליקה העממית של סין גרנד פרי סין | המסלול הבין-לאומי של שאנגחאי, שאנגחאי | 23 במרץ |  |  |  |
| 3 | יפן גרנד פרי יפן | סוזוקה | 6 באפריל |  |  |  |
| 4 | בחריין גרנד פרי בחריין | המסלול הבין-לאומי של בחריין, סאח'יר | 13 באפריל |  |  |  |
| 5 | ערב הסעודית גרנד פרי ערב הסעודית | ג'דה | 20 באפריל |  |  |  |
| 6 | ארצות הברית גרנד פרי מיאמי | מיאמי אינטרנשיונל אוטודורם, מיאמי גארדנס, פלורידה | 4 במאי |  |  |  |
| 7 | איטליה גרנד פרי אמיליה-רומאניה | אימולה, איטליה | 18 במאי |  |  |  |
| 8 | מונקו גרנד פרי מונקו | מונקו, מונטה קרלו | 25 במאי |  |  |  |
| 9 | ספרד גרנד פרי ספרד | מסלול ברצלונה-קטלוניה, מונטמלו | 1 ביוני |  |  |  |
| 10 | קנדה גרנד פרי קנדה | מסלול ז'ק וילנב, מונטריאול | 15 ביוני |  |  |  |
| 11 | אוסטריה גרנד פרי אוסטריה | רד בול רינג, שפילברג | 29 ביוני |  |  |  |
| 12 | בריטניה גרנד פרי בריטניה | סילברסטון, סילברסטון | 6 ביולי |  |  |  |
| 13 | בלגיה גרנד פרי בלגיה | ספא-פרנקורצ'מפס, סטבלוט | 27 ביולי |  |  |  |
| 14 | הונגריה גרנד פרי הונגריה | הונגרורינג, מוגיורוד | 3 באוגוסט |  |  |  |
| 15 | הולנד גרנד פרי הולנד | מסלול זנטפורט, זנטפורט | 31 באוגוסט |  |  |  |
| 16 | איטליה גרנד פרי איטליה | מסלול המרוצים הלאומי מונזה, מונזה | 7 בספטמבר |  |  |  |
| 17 | אזרבייג'ן גרנד פרי אזרבייג'ן | באקו | 21 בספטמבר |  |  |  |
| 18 | סינגפור גרנד פרי סינגפור | מסלול מרינה ביי, סינגפור | 5 באוקטובר |  |  |  |
| 19 | ארצות הברית גרנד פרי ארצות הברית | מסלול האמריקות, אוסטין | 19 באוקטובר |  |  |  |
| 20 | מקסיקו גרנד פרי מקסיקו סיטי | אוטודורמו הרמונס רודריגז, מקסיקו סיטי | 26 באוקטובר |  |  |  |
| 21 | ברזיל גרנד פרי סאו פאולו | אוטודורמו חוסה קרלוס, סאו פאולו | 9 בנובמבר |  |  |  |
| 22 | ארצות הברית גרנד פרי לאס וגאס | לאס וגאס | 22 בנובמבר |  |  |  |
| 23 | קטר (מדינה) גרנד פרי קטר | המסלול הבין-לאומי לוסיל, לוסיל | 30 בנובמבר |  |  |  |
| 24 | איחוד האמירויות הערביות גרנד פרי אבו דאבי | יאס מרינה, אבו דאבי | 7 בדצמבר |  |  |  |
לוח המרוצים > שינויים בלוח המרוצים

גרנד פרי אוסטרליה שב להיות מרוץ פתיחה העונה לראשונה מאז עונת 2019. גרנד פרי בחריין נדחה לחודש אפריל בשל חודש הרמדאן.
שינויים בחוקים

בעונת 2025 ה-FIA הכניסה מספר שינויים בחוקים:
ביטול נקודת הבונוס להקפה המהירה ביותר.
העלאת משקל המינימום של המכונית.
הוספת מערכת קירור לנהג ורגולציה שלה.
רגולציה על האלסטיות של הכנף האחורית, ה-DRS והכנף הקדמית.
במקרה שלא יערך מקצה דירוג (למשל: עקב נסיבות מזג האוויר), סדר הזינוק ייקבע לפי דירוג הנהגים.
רגולציה על זמן האימונים והגדלת מספר אימוני הטירונים ("רוקי'ס") פי 2.
דירוג האליפות > שיטת הניקוד

שיטת הניקוד זהה לשיטה שהונהגה בעונה הקודמת. נקודת הבונוס על הקפה מהירה בוטלה.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 |
| נקודות | 25 | 18 | 15 | 12 | 10 | 8 | 6 | 4 | 2 | 1 |
| ספרינט | 8 | 7 | 6 | 5 | 4 | 3 | 2 | 1 |  |  |